Voľba podpredsedov (prvé, druhé a tretie kolo hlasovania) 
József Szájer
Pán predseda, chcel by som sa spýtať, či je pre hlasovanie stanovené nejaké minimum.
Predseda
Pán Szájer, minimálny počet nie je určený: môžete nechať jednu alebo dve osoby; nie je to dôležité.
Predseda
Dámy a páni, dovoľte mi na začiatku povedať niekoľko slov. Počas prestávky v rokovaní mi bolo dané na vedomie, že dnes v Afganistane zahynul taliansky vojak, ktorý pôsobil v tamojšej misii pod vedením NATO. Jeho smrť prichádza potom, ako minulý mesiac zahynuli 15 britskí vojaci. Myslím si, že by sme vždy mali pamätať na našich mužov a ženy v ozbrojených silách, ktorí pôsobia v zahraničných misiách a často sa dostávajú do nebezpečných situácií. Mali by vedieť, že na nich nezabúdame.
(potlesk)
Véronique De Keyser
(FR) Pán predseda, je mi to skutočne ľúto, ale (v záujme jasného hlasovania, keďže nemáme displej a snažili sme sa zachytiť váš rýchly prejav) mohli by ste prosím ešte raz prečítať mená a hlasy, ale trochu pomalšie?
Daniel Cohn-Bendit
Pán predseda, nechajte tie čísla zobraziť na displeji, aby sme ich všetci videli. Nie je to také ťažké.
(potlesk)
Bernd Posselt
(DE) Pán predseda, naliehavo vás prosím, aby ste zazvonili, pretože mnohí poslanci zo všetkých skupín sú stále neprítomní. Mnohí sa domnievajú, že hlasovanie má začať až o 19.30 hod. Prosím vás teda, aby ste ešte raz zazvonili.
